CELEX: 62018TN0734
Language: ro
Date: 2018-12-13 00:00:00
Title: Cauza T-734/18: Acțiune introdusă la 13 decembrie 2018 – Sumitomo Chemical și Tenka Best/Comisia

25.2.2019   
            
            
               RO
            
            
               Jurnalul Oficial al Uniunii Europene
            
            
               C 72/33
            
         
      Acțiune introdusă la 13 decembrie 2018 – Sumitomo Chemical și Tenka Best/Comisia
      (Cauza T-734/18)
      (2019/C 72/42)
      Limba de procedură: engleza
      
         Părțile
      
      
         Reclamante: Sumitomo Chemical (UK) plc (Londra, Regatul Unit) și Tenka Best, SL (Aiguafreda, Spania) (reprezentanți: K. Van Maldegem, avocat și V. McElwee, solicitor)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  anularea Deciziei de punere în aplicare (UE) 2018/1251 a Comisiei din 18 septembrie 2018 de neaprobare a empentrinului ca substanță activă existentă destinată utilizării în produsele biocide din tipul de produs 18 (1);
               
            
                  —
               
               
                  obligarea pârâtei la plata cheltuielilor de judecată
               
            
         Motivele și principalele argumente
      
      În susținerea acțiunii, reclamantele invocă patru motive.
      
                  1.
               
               
                  Primul motiv, întemeiat pe faptul că pârâta nu a urmat etapele procedurale obligatorii care îi reveneau, anterior adoptării actului atacat. Dacă aceste etape ar fi fost urmate, actul adoptat ar fi putut fi diferit.
               
            
                  2.
               
               
                  Al doilea motiv, întemeiat pe faptul că pârâta a săvârşit o eroare vădită de apreciere, după cum urmează: întrucât nu a ţinut seama de neregulile de procedură săvârşite în cadrul revizuirii empentrinului; întrucât a permis ca un risc ipotetic să determine neaprobarea empentrinului; întrucât nu a ţinut seama de cerinţele bunăstării animalelor care decurg din Regulamentul privind produsele biocide (2).
               
            
                  3.
               
               
                  Al treilea motiv, întemeiat pe faptul că pârâta nu a asigurat dreptul la apărare al primei reclamante
                  
                              —
                           
                           
                              Observaţiile şi datele comunicate de prima reclamantă nu ar fi fost verificate, iar dreptul la apărare al acesteia ar fi fost în mod necesar încălcat.
                           
                        
            
                  4.
               
               
                  Al patrulea motiv, întemeiat pe faptul că pârâta a încălcat principiul bunei administrări
                  
                              —
                           
                           
                              Prima reclamantă nu ar fi beneficiat de suficient timp pentru a produce date suplimentare, iar cererile sale privind derogările de date ar fi fost respinse în mod injust.
                           
                        
            
         (1)  JO 2018 L 235, p. 24.
      
         (2)  Regulamentul (UE) nr. 528/2012 al Parlamentului European și al Consiliului din 22 mai 2012 privind punerea la dispoziție pe piață și utilizarea produselor biocide (JO 2012, L 167, p. 1).